**VÁLLALKOZÁSI SZERZŐDÉS tervezet**

amely létrejött a

**Váci Városfejlesztő Kft.**

Székhely: 2600 Vác, Köztársaság út 34.

Cégjegyzékszám: 13-09-130719

Adószám: 14867361-2-13

Bankszámlaszáma: 11742094-20179386

Képviselője: Dr. Varga Borbála ügyvezető

Telefonszáma: 06-27/510-107

(a továbbiakban: **Megrendelő),** mint megrendelő,

másrészt a

**\_\_\_\_\_\_\_\_\_\_\_\_\_\_\_\_\_\_\_\_\_**

Székhely:

Cégjegyzékszám:

Adószám:

Bankszámlaszáma:

Képviselője:

Telefonszáma:

e-mail címe:

(a továbbiakban: **Vállalkozó),** mint vállalkozó

(Megrendelő és Vállalkozó a továbbiakban együtt: ***Felek***) között, alulírott helyen és időben az alábbi feltételekkel (a továbbiakban: ***Szerződés***):

1. **ELŐZMÉNYEK**

Megrendelő versenyeztetési eljárást indított 2022. augusztus 19. napján „**Informatikai szolgáltatások beszerzése**” elnevezéssel. Az eljárás nyertese Vállalkozó lett, akivel Megrendelő az alábbi szerződést (továbbiakban: Szerződés) köti.

1. **SZERZŐDÉS TÁRGYA ÉS CÉLJA, SZERZŐDÉSES OKMÁNYOK**
	1. Megrendelő megrendeli, Vállalkozó pedig elvállalja a fent megjelölt Beszerzési eljárás iratanyagában, az ajánlattételi felhívásban és dokumentációban, valamint a nyertes ajánlattevő ajánlatában (1. és 2. számú melléklet) meghatározott feladatok ellátását (továbbiakban: **Feladat**) eredményfelelősséggel.
	2. Vállalkozó kijelenti, hogy a szerződés teljesítéséhez szükséges személyi és technikai erőforrásokkal rendelkezik, illetve azokat közreműködők bevonásával biztosítani tudja.
	3. Vállalkozó jogosult közreműködő(k) igénybevételére, melyhez a Megrendelő jelen szerződés aláírásával hozzájárul. A közreműködők tevékenységéért ill. mulasztásáért a Vállalkozó, mint sajátjaként felel.
	4. Vállalkozó, illetve munkatársai, alkalmazottai (továbbiakban együttesen: vállalkozói személyzet) és közreműködői, illetve a közreműködők munkatársai, alkalmazottai (továbbiakban együttesen: közreműködői személyzet) kötelesek betartani a Megrendelő működésével kapcsolatos előírásokat, így különösen az épületekre vonatkozó vagyon-, tűz- és munkavédelmi szabályzatok rendelkezéseit, valamint az épületekbe történő ki- és belépés rendjére vonatkozó szabályokat.
	5. Felek rögzítik, hogy jelen szerződés opciós tételt nem tartalmaz.
	6. Felek rögzítik, hogy a jelen szerződés tárgyát jogilag oszthatatlannak tekintik.
	7. Felek megállapodnak abban, hogy Megrendelő feladata a Vállalkozó folyamatos támogatása a Feladat elvégzése során a szerződés teljes időtartama alatt:
2. a kijelölt szakértők rendelkezésre állásával,
3. a feladat elvégzéséhez szükséges kapcsolatteremtési támogatás biztosításával,
4. a kapcsolódó adatbázisok, jogszabályok, valamint szakmai dokumentumok rendelkezésre bocsátásával.
	1. Felek kijelentik, hogy teljes megállapodásukat nem kizárólag jelen Szerződés törzsszövege tartalmazza. A Beszerzési Eljárás során keletkezett iratokat úgy kell tekinteni, mint amelyek a jelen Szerződés elválaszthatatlan részeit képezik annak ellenére, hogy fizikailag nem kerülnek csatolásra ahhoz (a továbbiakban: Szerződéses Okmányok).
	2. A Szerződéses Okmányokat az alábbi iratok alkotják:

(i) Szerződés törzsszövege,

(iii) Kiegészítő tájékoztatásra adott ajánlatkérői válaszok *(amennyiben erre sor került)*;

(iii) Eljárás megindító ajánlattételi felhívás és dokumentáció;

(iv) Vállalkozó, mint nyertes ajánlattevő ajánlata;

* 1. A Felek rögzítik, hogy a fenti okiratok akkor is a Szerződés részét képezik, ha fizikailag nem kerülnek a Szerződéshez csatolásra. A fizikai csatolás hiánya nem képezi jogi akadályát annak, hogy a végleges feltételeket jelen Szerződéssel együtt alkalmazzák Felek.
	2. **Szerződéses Okmányok Értelmezése:** A Szerződéses Okmányok közötti, vagy azokon belüli, ugyanazon kérdésre vonatkozó bármely eltérés, ellentmondás, értelmezési nehézség esetén a legteljesebb műszaki-szakmai tartalmat rögzítő rendelkezés az irányadó.
1. **A SZERZŐDÉS TARTALMA**
2. Vállalkozó feladata és kötelezettsége a személyzet tagjai munkájának megszervezése, a napi tevékenység irányítása.
3. Vállalkozó kijelenti, hogy a Szerződéses okmányokban meghatározott feladatai ellátására jogosult és a szükséges engedélyekkel, szakértelemmel, jogszabályban előírt személyi és tárgyi feltételekkel rendelkezik.
4. Vállalkozó a szerződés teljesítése során a legnagyobb gondossággal köteles eljárni, valamint feladatának szakszerű ellátása vonatkozásában teljes felelősséget vállal.
5. Vállalkozó felel a Megrendelő, ill. harmadik személyek vonatkozásában azok vagyontárgyaiban, életében, testi épségében, ill. egészségében a tevékenységével/mulasztásával kapcsolatban keletkezett hiányokért, ill. károsodásokért (sérelmekért).
6. Vállalkozó köteles a Megrendelő utasításait betartani azzal, hogy az utasítási jog gyakorlására a Ptk. szabályai irányadóak. A Felek megállapodnak abban, hogy amennyiben a Megrendelő célszerűtlen vagy szakszerűtlen utasítást ad, a Vállalkozó köteles őt erre figyelmeztetni. Ha a Megrendelő a figyelmeztetés ellenére utasítását fenntartja, a Vállalkozó a szerződéstől elállhat vagy a feladatot a Megrendelő utasításai szerint, a Megrendelő kockázatára elláthatja. A Vállalkozó köteles megtagadni az utasítás teljesítését, ha annak végrehajtása jogszabály vagy hatósági határozat megsértéséhez vezetne, vagy veszélyeztetné mások személyét vagy vagyonát. A felmondási vagy elállási jog csak akkor gyakorolható, ha más módon a szerződésszerű teljesítés nem biztosítható.
7. Felek rögzítik, hogy amennyiben bármilyen engedély, jóváhagyás, tanúsítás szükséges a teljesítéshez, annak beszerzése a fenti teljesítési határidőn belül a Vállalkozó feladata és költsége, kivéve, ha azt jogszabály vagy a műszaki leírás a Megrendelő feladatává nem teszi.
8. Vállalkozó köteles együttműködni az érdekelt szervekkel, közszolgáltatókkal.
9. Amennyiben a szerződés bármilyen okból teljesítés előtt megszűnne, úgy a Vállalkozó haladéktalanul 3 napon belül köteles a megszűnés napjáig végzett munkákat felmérni.
10. A feladat ellátása során a Vállalkozó köteles kérésre tájékoztatást nyújtani a feladatok teljesítésének állásáról.
11. A Vállalkozó teljesítésre vonatkozó fentebb részletezett szabályok bármelyikének megsértése súlyos szerződésszegésnek minősül.
12. Felek rögzítik, hogy a Megrendelő jogosult mindazon feladatokat elvégeztetni a Vállalkozó költségére és veszélyére, amely a Megrendelő vagy harmadik személy vagyonát, testi épségét vagy egészségét veszélyezteti és amelyet felszólításra a Vállalkozó haladéktalanul nem tesz meg. Ennek költségét a Megrendelő a kötbérérvényesítésre vonatkozó szabályok megfelelő alkalmazásával érvényesítheti.
13. Megrendelő köteles megtenni mindent annak érdekében, hogy elősegítse Vállalkozó szerződésszerű teljesítését. Megrendelő köteles biztosítani a Vállalkozó részére a Szerződéses okmányokban meghatározott feladatok elvégzéséhez nélkülözhetetlen dokumentumokat, információkat.
14. A Megrendelő által a Vállalkozó rendelkezésére bocsátott tűzvédelmi- és munkavédelmi szabályzatban előírtaknak a teljesítésben résztvevő személyek részére történő rendszeres oktatása, a bennük foglalt előírások betartása, érvényesítése a Vállalkozó feladata és kötelezettsége. E szabályzatok előírásainak mellőzése vagy esetleges megsértése miatt keletkezett, a Megrendelőt ért károk megtérítése a Vállalkozó kötelessége.
15. Megrendelő a feladatok ellátásához szükséges eszközök tárolására, amennyiben szükséges, a Megrendelő székhelyén lévő épületben térítésmentesen megfelelő helyiséget biztosít. Az átadás-átvétel szemrevételezéssel történik. Vállalkozó a helyiséget csak a jelen szerződés teljesítése céljából, a nemzeti vagyonról szóló 2011. évi CXCVI. törvény (a továbbiakban: Nvtv.) vonatkozó rendelkezéseinek betartása mellett jogosult használni. A jelen szerződés bármely okból történő megszűnése, megszüntetése esetén a szerződés megszűnésével egyidejűleg Vállalkozó köteles a helyiséget a Megrendelő részére az átadás-átvételkor rögzített állapotnak megfelelő állapotban visszaadni.
16. Ha Megrendelő valamelyik képviselője nem működik együtt Vállalkozóval, akkor Vállalkozó köteles ezt haladéktalanul írásban jelezni Megrendelő kapcsolattartója részére: Ha Vállalkozó e kötelezettségét elmulasztja, a határidő elmulasztását nem mentheti ki a fentiekre hivatkozással.
17. Megrendelő jogosult és köteles a Vállalkozó tevékenységének folyamatos – azt indokolatlanul nem zavaró – ellenőrzésére. Köteles haladéktalanul jelezni a Vállalkozónak, ha jogsértést tapasztal. Szerződő felek az ellenőrzés észrevételeit a Takarítási Naplóban rögzítik.
18. Megrendelő felel valamennyi, általa – vagy az érdekében eljáró harmadik személy által – átadott adat, tény, információ, okirat valóságtartalmáért.
19. Megrendelő felel az érdekében eljáró harmadik személyek jelen szerződésben foglaltaknak megfelelő eljárásáért.
20. A fentiekben a Megrendelőt terhelő, illetve a jogszabályok alapján kizárólag a Megrendelőt terhelő kötelezettségek Megrendelő, vagy megrendelő közreműködője általi megsértése esetén az ebből eredő esetleges negatív jogkövetkezmények nem eshetnek a Vállalkozó terhére.
21. **SZERZŐDÉS IDŐTARTAMA, HATÁLYA A TELJESÍTÉS HELYE, IDEJE**
22. A szerződés mindkét fél által történő aláírását követő munkanapon, de legkorábban 2022. szeptember 01. napján lép hatályba és a hatálybalépéstől számított **12 hónap határozott időtartamra kötik.**
23. A jelen szerződés megszűnik a határozott idő lejártával.
24. Azon, a Szerződés alapján fennálló jogok és kötelezettségek, amelyeknek természetüknél fogva továbbra is fenn kell maradniuk, különös tekintettel a titoktartási kötelezettségre, kellékszavatosságra, jótállásra vonatkozó rendelkezésekre, a Szerződés megszűnését követően is hatályban maradnak mindaddig, amíg azok időtartama egyébként le nem telik. Mindazon kötelezettségnél, amelynél ilyen határidőt sem jogszabály, sem jelen Szerződés nem határoz meg, az időbeli korlátozás nélkül fennmarad.
25. A teljesítés helye: 2600 Vác, Köztársaság út 34.
26. Vállalkozó a Szerződéses okmányokban meghatározott feladatait a jelen Szerződés 8. pontjában megnevezett kapcsolattartójával, vagy az általa írásban kijelölt más megrendelői munkavállalóval együttműködve, velük folyamatosan egyeztetve köteles teljesíteni.
27. **A VÁLLALKOZÓI DÍJ, FIEZTÉSI FELTÉTELEK**
28. Felek akként állapodnak meg, hogy Megrendelő a jelen szerződés teljesítésért vállalkozói díj fizetésére köteles Vállalkozó felé.

|  |  |
| --- | --- |
| **Egyéb informatikai tevékenység díja** | **nettó …………………….. Ft/óra** |
| **Speciális mérnöki feladatok ellátásának óradíja** | **nettó …………………….. Ft/óra** |
| **Munkaidőn kívüli alaptevékenység díja** | **hétköznapokon 22:00-ig: …………………….. nettó Ft/óra****hétvégén: …………………….. nettó Ft/óra****ünnepnapokon: …………………….. nettó Ft/óra** |
| **Munkaidőn kívüli Mérnöki feladatokat ellátó tevékenység díja:** | **hétköznapokon 22:00-ig: …………………….. nettó Ft/óra****hétvégén: …………………….. nettó Ft/óra****ünnepnapokon: …………………….. nettó Ft/óra** |
| **Kiszállási díj** | **nettó …………………….. Ft/alkalom** |
| **Informatikai üzemeltetési díj:** | **nettó …………………….. Ft/hónap** |

1. Felek rögzítik, hogy a fenti díjak átalánydíjnak minősülnek, amelyek magukban foglalják a felmerülő valamennyi díjat és költséget, mely okán a Vállalkozó a fenti díjakon felül további díjat vagy költséget nem érvényesíthet a Megrendelővel szemben. Ezen rendelkezés vonatkozásában kivételnek tekinthetőek (tehát a Megrendelőt terheli) minden olyan egyéb fizetési kötelezettség, amelyet jogszabály a Megrendelőre telepít. Ezen fizetési kötelezettségeket a Megrendelő a Vállalkozót tájékoztatása alapján a jogszabályi határidőknek megfelelően teljesíti. A díj nem jogszabályszerű (különösen késedelmes, nem megfelelő összegű) megfizetésének valamennyi következménye Megrendelőt terheli, ezért a Vállalkozót felelősség nem terheli.
2. Vállalkozó havonta jogosult számla benyújtására.
3. A jelen szerződés, a számlázás, a kifizetés és az elszámolás pénzneme a HUF. Az ÁFA tartalmára és kifizetésének körülményeire a számla kiállításakor hatályos adójogszabályok az irányadóak.
4. Felek rögzítik, hogy Megrendelő előleget nem biztosít.
5. A Szerződés II. pontja szerint ellátott Feladatok ellátását a Vállalkozó a teljesítéssel érintett hónap utolsó napjával összesíti és az összesítőt elektronikus formában (a továbbiakban: ***Összesítő***) Megrendelő részére megküldi Megrendelő lent megjelölt kapcsolattartója részére. Az Összesítő megküldésével a Szerződés teljesítése a Vállalkozó által az érintett hónapra vonatkozóan megvalósul.
6. A Vállalkozó az elvégzett feladatokról feladat- és időnyilvántartást is vezet. Felek rögzítik, hogy a Vállalkozó az 1. számú mellékletben szereplő Üzemeltetési órakeret és kiszállási keretszám vagy munkaidőn kívül végzett tevékenység esetén óradíjak szerint jogosult a túlmunkát kiszámlázni (havi elszámolással) a hivatkozott kiszállásokat és túlmunkát is tartalmazó Összesítő jóváhagyása és a Teljesítésigazolás Megrendelő aláírt történő kiállítása esetén.
7. A számla kiállításának (befogadásának) feltétele Vállalkozó által kiállított, Megrendelő által igazolt teljesítésigazolás, valamint az elfogadott Összesítő csatolása. Megrendelő a teljesítés elismeréséről (teljesítésigazolás), valamint az Összesítő elfogadásáról, vagy az elismerés, elfogadás megtagadásáról legkésőbb a teljesítésétől számított 5 napon belül írásban nyilatkozik. Vállalkozó kizárólag akkor nyújthatja be számláját, amennyiben Megrendelő a szerződésszerű teljesítését teljesítésigazolással elismerte.
8. Amennyiben a Megrendelő a teljesítésigazolás aláírásával késedelembe esik Vállalkozó akkor is jogosult a számlát kiállítani, ha a Szerződés teljesítését követő 8 napon belül Megrendelő a teljesítéssel szemben kifogással nem él, tekintettel arra, hogy ebben az esetben a Felek a Szerződést, szerződésszerűen telkesítettnek tekintik.
9. Felek rögzítik, hogy a szerződésszerű teljesítés igazolására \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ jogosult.
10. A számla meg kell, hogy feleljen különösen a számvitelről szóló 2000. évi C. törvény és az általános forgalmi adóról szóló 2007. évi CXXVII. törvény előírásainak, valamint a vonatkozó egyéb hatályos jogszabályi előírásoknak.
11. Megrendelő a teljesítésigazolással igazolt Vállalkozói díjat a Ptk. 6:130. § (1) bekezdése szerint a számla kiállításától számított 45 napon belül átutalással egyenlíti ki Megrendelő \_\_\_\_\_\_\_ Bank Nyrt./Zrt.-nél vezetett \_\_\_\_\_\_\_\_\_\_- \_\_\_\_\_\_\_\_\_\_\_ \_\_\_\_\_\_\_\_\_\_\_\_ számú bankszámlájára.
12. A bankszámlák közötti elszámolás útján teljesített fizetést akkor kell megtörténtnek tekinteni, amikor a pénzintézet a fizetésre kötelezett bankszámláját megterheli.
13. Késedelmes fizetés esetén Megrendelő a Ptk. 6:155. § (1) bekezdése szerint meghatározott mértékű késedelmi kamatot és 2016. évi IX. törvény szerinti behajtási költségátalányt fizet Vállalkozónak.
14. Felek rögzítik, hogy a kiállításra kerülő számla mellékletét képezi:
* mindkét fél részéről aláírt, részletes teljesítés igazolás
* megrendelő lap/email
1. A számla kötelező tartalmi eleme a Szerződés iktatószáma. Vállalkozó tudomásul veszi, hogy amennyiben a számla nem tartalmazza a szerződés iktatószámát, abban az esetben Megrendelő nem köteles kiegyenlíteni a számát.
2. **A SZERZŐDÉS MEGERŐSÍTÉSE**
3. Amennyiben az Vállalkozó olyan okból, amelyért felelős, megszegi a Szerződést, a Ptk. 6:186. § (1) bekezdése alapján késedelmi kötbér fizetésére köteles az alábbi pontok szerint. Ez alól kivételt képeznek a VII.11.) pontban rögzített esetek.
4. **Késedelmi kötbér:** Felek megállapodnak abban, hogy a Vállalkozó amennyiben írásban bejelentett kritikus probléma esetén olyan okból, amiért felelős (Ptk. 6:186. §) a teljesítéssel jelentős késedelembe esik, kötbér megfizetésére köteles.
5. Késedelmi kötbér fizetésére a kötelezhető a Vállalkozó, amennyiben írásban az erre a célra működtetett (LINK) hibabejelentő portálon bejelentett kritikus szerver vagy munkaállomás hiba esetén a hiba elhárítás megkezdése meghaladja az 1 munkanapot.

A késedelmi kötbér mértéke: 1 %/ minden megkezdett munkanapra, de legfeljebb 10%.

A késedelemi kötbér alapja: a késedelemmel érintett hónapra kifizetendő nettó Vállalkozói díj.

A késedelmi kötbér maximális mértéke: a késedelemmel érintett hónapban kifizetendő nettó Vállalkozói díj 10%-a. A 10 munkanapot elérő késedelem a Vállalkozó súlyos szerződésszegésnek minősül, ennek elérése esetén Megrendelő jogosult a szerződéstől elállni.

1. A kötbér összegét a Megrendelő írásbeli felszólítással 8 napos fizetési határidővel jogosult követelni. Amennyiben az Vállalkozó a felszólítás kézhezvételét követő 8 napon belül érdemi (indoklásnak és annak igazolására alkalmas bizonyítékoknak a teljeskörű csatolásával) kimentést nem tesz, akkor a kötbérkövetelés elismertnek és beszámíthatónak minősül a kötbérfizetésre vonatkozó teljesítési határidő leteltét követően.
2. Felek megállapodnak abban, hogy Megrendelő jogosult az esedékessé vált, elismert kötbért a még ki nem egyenlített ellenértékből levonni, vagy értesítő levél útján érvényesíteni; valamint amennyiben Megrendelőnek a kötbér mértékét meghaladó kára keletkezik, azt jogosult Vállalkozó felé tovább hárítani.
3. Az Vállalkozó köteles a Megrendelőnél az Vállalkozói szerződésszegésből vagy szerződésen kívül eredő valamennyi kár megtérítésére, az erre irányuló felhívás kézhezvételét követő 15 napon belül a kötbér megfizetésére vonatkozó szabályok megfelelő alkalmazásával. Fentiek megfelelően irányadóak a Ptk. szerinti személyiségi jogi sérelmekre is.
4. A kötbérigény nem érvényesítése, vagy nem határidőben történő érvényesítése nem jelent joglemondást Megrendelő részéről.
5. A késedelemi kötbér megfizetése nem mentesít a teljesítési kötelezettség alól. A Felek rögzítik, hogy meghiúsulási kötbér érvényesítése kizárja a késedelmi kötbér érvényesítését.
6. A kellékszavatosságra a fentiek és Ptk. vonatkozó rendelkezései megfelelően alkalmazandóak.
7. Vállalkozó köteles mentesíteni Megrendelőt a tájékoztatás vállalkozói kézhezvételétől számított 15 napon belül mindazon hátrányos jogkövetkezmények alól, amely a Vállalkozó nem szerződésszerű teljesítéséből eredően harmadik személy a Megrendelővel szemben érvényesít.
8. **Kimentett késedelem:**
	1. Ha a teljesítési határidő kapcsán Vállalkozó, mint kötelezett késedelembe esik [Ptk. 6.153. §], úgy késedelmét kimentheti, ám közreműködőiért felel a Ptk. 6:148. § szerint. A teljesítési határidőkbe nem számít be a bizonyíthatóan Vállalkozó ellenőrzési körén kívül bekövetkezett körülmények elhárításának időtartama, amennyiben az adott körülmény elkerülése Vállalkozótól a leggondosabb eljárás mellett sem volt elvárható.
	2. A fenti körülménynek minősül a Szerződés megkötésekor előre nem látható olyan körülmény vagy esemény, amelyért Vállalkozó bizonyíthatóan nem felelős, és amely a Szerződés határidőben történő teljesítését megakadályozza, így különösen ha
		1. a késedelem oka Megrendelő közbenső szerződésszegése [Ptk. 6:150. §],
		2. a késedelem oka Megrendelő, mint jogosult átvételi késedelme [Ptk. 6:156. §],
		3. a késedelem oka Vállalkozótól független, annak oka a Szerződés szerinti beszerzési igény megvalósításában a Megrendelővel létesített jogviszony alapján – esetlegesen – részt Megrendelő harmadik személyek olyan magatartása, amely Vállalkozó határidőben történő teljesítését késlelteti.
	3. Vállalkozónak legkésőbb a tudomásszerzést követő munkanapon, hitelt érdemlő módon tájékoztatnia kell Megrendelőt a kimentett késedelemre okot adó körülményről vagy eseményről.
	4. Felek kötelessége minden ésszerű intézkedést megtenni a bekövetkező késedelem elhárítása, illetőleg minimalizálása érdekében.
	5. Felek megállapodnak, hogy Megrendelőt a kimentett késedelem esetén annak jogkövetkezményén túl egyéb kártérítési kötelezettség nem terheli, kivéve, ha Megrendelő közbenső szerződésszegése szándékosan történt.
9. **Akadályközlés:**
	1. Vállalkozó köteles Megrendelőt az ok feltüntetésével, és a várható késedelem megjelölésével minden olyan körülményről haladéktalanul értesíteni, amely a kötelezettségei szerződésszerű elvégzését veszélyezteti (**akadályközlő levél**).
	2. A haladéktalan értesítés elmulasztásából eredő kárért Vállalkozó felelős, utólagosan nem hivatkozhat ebbéli tájékoztatási kötelezettsége megsértésére előnyök szerzése céljából, kötelezettsége, felelőssége kimentése érdekében.
10. **A SZERZŐDÉS MEGSZŰNÉSE, FELELŐSSÉGI SZABÁLYOK**
11. A felmondást írásban kell közölni.
12. Megrendelő felmondása esetén köteles megtéríteni a Vállalkozónak a felmondással okozott kárt, kivéve, ha a felmondásra a Vállalkozó szerződésszegése miatt került sor.
13. Ha a szerződést Vállalkozó alkalmatlan időben mondja fel, köteles megtéríteni a Megrendelőnek a felmondással okozott kárt, kivéve, ha a felmondásra a Megrendelő szerződésszegése miatt került sor.
14. A Felek jogosultak a Szerződést azonnali hatállyal írásban felmondani (attól elállni) a másik fél súlyos szerződésszegése esetén, ha Szerződés fenntartása már nem áll a sérelmet szenvedett fél érdekében, figyelemmel a korábban leírtakra is. Ilyennek minősülnek különösen a jelen Szerződésben súlyos szerződésszegésként definiált szerződésszegések, továbbá minden olyan tevékenység vagy mulasztás, mely a Szerződés fenntartását, ill. az alapján a közbeszerzések megvalósítására vonatkozó szerződések megkötését (közvetlen megrendelés küldését ill. teljesítését) súlyosan elnehezíti vagy kizárja. Szerződésszegés esetén a sérelmet szenvedett fél köteles a szerződésszerű teljesítésre a szerződésszegő felet felszólítani, a szerződésszegés részleteit tartalmazó, az orvoslásra írásban felszólító értesítéssel. Amennyiben a szerződésszegő fél a kézhezvételét követően – az értesítésben meghatározott ésszerű határidőn belül – nem orvosolja a szerződésszegést, a Szerződés felmondható. Nem szükséges előzetes értesítés akkor, ha a szerződésszegés nem orvosolható, vagy ismétlődő, vagy olyan súlyú, ami okán a sérelmet szenvedett féltől ez nem várható el.
15. Bármely fél felmondhatja a szerződést (azonnali hatályú felmondás), ha a másik fél olyan szerződésszegést követ el, amely okán a sérelmet szenvedett félnek már nem áll érdekében a szerződés teljesítése. Az azonnali hatályú felmondást indokolni kell.
16. A jelen Szerződésben súlyos szerződésszegésnek minősülő esetek önmagukban, minden további bizonyítás vagy mérlegelés nélkül megalapozzák az ott megjelölt sérelmet szenvedett fél érdekmúlását. Továbbá a sérelmet szenvedett fél egyéb súlyos szerződésszegésre is hivatkozhat.
17. Súlyos szerződésszegésnek minősül Vállalkozó részéről különösen:
18. a Megrendelő írásbeli felszólítására, a Megrendelő által kifogásolt vagy hiányolt cselekményeket nem orvosolja vagy pótolja a megadott határidőn belül, vagy ismételten szerződésszegést követ el,
19. Vállalkozó által fizetendő késedelem esetére kikötött kötbér mértéke (érvényesíthető) eléri a maximális mértéket,
20. jogerős elmarasztaló határozatot hoznak az Vállalkozó szakmai tevékenységét érintő szabálysértés vagy bűncselekmény miatt;
21. Vállalkozó ellen jogerősen felszámolási eljárás indul, vagy végelszámolási kérelmet nyújt be,
22. Vállalkozó adószámát törlik,
23. Vállalkozó tevékenysége vagy mulasztása miatt a Megrendelő tevékenységének ellátásában olyan mértékű fennakadás, elnehezülés történik, amely a tevékenység jogszabályban ill. szerződésekben foglalt tartalommal és módon történő ellátását veszélyezteti,
24. Vállalkozó az ellenszolgáltatás változatlanságára vonatkozó előírást megsérti,
25. olyan tevékenységet vagy mulasztást tanúsít, mely a Megrendelő alaptevékenységének zavartalan végzését sérti vagy veszélyezteti,
26. Megrendelő jó hírnevét sérti vagy veszélyezteti,
27. Vállalkozó az alkalmazottai tekintetében a bejelentési és adózási kötelezettségének jogszabály szerint, határidőben nem tesz eleget,
28. Vállalkozó nem minősül átlátható szervezetnek,
29. a jogszabályban vagy jelen szerződésben ekként felsorolt esetek bármelyike bekövetkezik
30. Vállalkozó jogosult a Szerződést felmondani, ha a Megrendelő
31. a szerződésszerűen teljesített szolgáltatást alapos indok nélkül nem veszi át,
32. fizetési kötelezettségének a Megrendelő az Vállalkozó írásbeli, legalább 15 napos fizetési haladékot tartalmazó felszólítása ellenére sem tesz eleget,
33. Súlyos szerződésszegésnek minősül továbbá minden olyan tevékenység vagy mulasztás, mely a Szerződés fenntartását vagy teljesítését súlyosan elnehezíti vagy kizárja.
34. Szerződésszegés esetén bármely fél köteles fenti jogának gyakorlása előtt a másik, szerződésszegő fél figyelmét írásban felhívni a szerződésszegés megszüntetésére, megfelelő, legalább 8 munkanapos (fizetés teljesítésénél 15 napos) határidő mellett. Az elállási/felmondási jog gyakorlását tartalmazó nyilatkozatban hivatkozni kell a súlyos szerződésszegés tényére, és meg kell jelölni a súlyos szerződésszegés megállapításának alapjául szolgáló tényt, körülményt. Nem kell jelen pontot alkalmazni akkor, ha jelen Szerződés ekként rendelkezik.
35. A Felek kizárják a Vállalkozó jogi, anyagi és kötbér fizetési illetve bármilyen egyéb felelősségét különösen de nem kizárólag a következő esetekben:
	1. tárgyi feltételek nem teljesülnek (pl. a működéshez szükséges energiaellátás, internet szolgáltatás, az épületekbe való bejutás biztosítása, a Megrendelő által birtokolt hardware eszközök működése, az IT berendezések számára megfelelően klimatizált működési környezet biztosítása.
	2. harmadik fél által biztosított szolgáltatásokkal kapcsolatban felmerült, a szolgálatást nyújtónál vagy a szolgáltatás elérését biztosító harmadik fél által szolgáltatott közvetítő hálózaton, hálózati elérésen felmerült hiba (pl.: MS Office 365, Kulcssoft, Griffsoft, biztonsági tanúsítványok stb.)
	3. külső hálózati támadásokból keletkező szolgáltatás részleges vagy teljes leállása (pl. DDOS)
	4. vírusvédelem (Bitdefender) működésének hibáiból adódó fertőzési hullám
	5. kivédhetetlen adattitkosításból adódó részleges vagy teljes szolgáltatáskiesés
	6. egyéb, a Felek ellenőrzési körén kívül, el nem hárítható vis maior esetén.
36. **TITOKTARTÁSI KÖTELEZETTSÉG, KAPCSOLATTARTÓK**
37. Vállalkozó a szerződés teljesítése során tudomására jutott tényeket, adatokat, egyéb információkat a jelen szerződés aláírásától számított három évig üzleti titokként köteles kezelni, azokról tájékoztatást, felvilágosítást a Megrendelő hozzájárulása nélkül harmadik személy részére nem adhat, és azokat csak a szerződésszerű teljesítés érdekében indokolt mértékben használhatja fel. Felek üzleti titokként definiálnak minden olyan adatot, melyet a külön jogszabály ekként határoz meg.
38. Felek rögzítik, hogy a vonatkozó előírások alapján a Szerződés azon adatai, amelyek megismerését vagy nyilvánosságra hozatalát külön jogszabály közérdekből elrendeli, nem minősülnek üzleti titoknak.
39. A titoktartási kötelezettség megszegéséből eredő kárért az ezért felelős fél kártérítési kötelezettséggel tartozik.
40. Felek titoktartási kötelezettsége kiterjed a munkavállalóikra, valamely polgári jogi szerződés alapján munkavégzésre irányuló jogviszony, vagy más jogviszony alapján a féllel kapcsolatban lévő egyéb személyekre is. Ezen személyek magatartásáért a titoktartási kötelezettség viszonylatában az érintett fél, mint saját magatartásáért felel.
41. Felek jognyilatkozataikat – amennyiben jogszabály másként nem rendelkezik – kizárólag írásban, az átvétel helyét és idejét igazoló módon tehetik meg érvényesen. A felek a fentieken értik az elektronikus levelezés (e-mail) – fentieknek megfelelő – formáját is. A teljesítés biztonsága érdekében Vállalkozó nem hivatkozhat a levelezőrendszerének meghibásodására, csak akkor, ha olyan hiba merült fel, melyről Megrendelő tudott vagy tudhatott (pl.: Vállalkozó előzetes értesítése vagy kézbesíthetetlenségi jelentés Megrendelőhöz való megérkezése). Az esetleges kommunikációs hibáról a tudomásra jutást követően haladéktalanul értesíteni kell a másik felet. Az értesítést az alábbiak szerint kell közöltnek tekinteni:
	1. kézben és átvételi igazolás ellenében történő átadás esetén az átadás időpontjában;
	2. A nem elektronikusan közölt iratot a kézbesítés megkísérlésének napján kézbesítettnek kell tekinteni, ha a címzett az átvételt megtagadta. Ha a kézbesítés azért volt sikertelen, mert az a címzett a Szerződésben megadott székhelyéről a küldőhöz
42. nem kereste” jelzéssel érkezett vissza, az iratot a kézbesítés második megkísérlésének napját,
43. „ismeretlen” vagy „elköltözött” jelzéssel érkezett vissza, az iratot a kézbesítés megkísérlésének napját

követő ötödik munkanapon kézbesítettnek kell tekinteni;

* 1. email formában az email elküldését követő munkanapon, tekintet nélkül arra, hogy e-mail elolvasásáról szóló visszaigazolást a küldő fél kapott-e vagy sem;
1. Kapcsolattartók:

|  |  |
| --- | --- |
| **Megrendelő részéről**:Név: Simon LászlóE-mail: simon.laszlo@vacholding.huTel.: +36-30/332-8747 | **Vállalkozó részéről**:Név: E-mail: Tel.:  |

Hibabejelentés írásban történik az erre a célra működtetett (LINK) hibabejelentő portálon

1. Felek megállapodnak abban, hogy a Szerződés teljesítéskor a Megrendelő érdekében eljáró személy, illetve a Vállalkozó átvétellel Vállalkozó alkalmazottja a teljesítéssel kapcsolatban jognyilatkozatot tehet, ezen kérdésekben az érintett fél képviselőjének minősül.
2. **EGYÉB RENDELKEZÉSEK**
3. Szerződő felek megállapodnak abban, hogy a jelen szerződés hatálya alatt Vállalkozó köteles a Megrendelő rendelkezésére állni, és telefonon, vagy e-mail útján a Megrendelő részére a jelen szerződéshez kapcsolódóan tanácsadást nyújtani.
4. A Vállalkozó részére utasítást adó, teljesítésigazoló személy(ek)ben, valamint a közhiteles nyilvántartásban szereplő adataikban beállott változásról, annak bekövetkezésétől számított 8 munkanapon belül a Megrendelő köteles a Vállalkozót írásban (legalább e-mail útján) értesíteni.
5. Felek rögzítik, hogy a Szerződés módosítása csak írásban érvényes.
6. Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény és a vonatkozó magyar jogszabályok rendelkezései az irányadóak.
7. Jelen szerződés a Kbt. szakaszai értelmében mentes a közbeszerzési eljárás lefolytatása alól.
8. Felek jelen szerződésből eredő esetleges jogvitáikat elsősorban tárgyalásos úton kötelesek rendezni. Szerződő felek rögzítik, hogy a szerződéses jogviszonyukból keletkező vitájuk rendezése érdekében mediátori közreműködést nem vesznek igénybe, illetve jogvitájukat eseti vagy állandó választottbíróság elé nem terjesztik.
9. Felek jelen Szerződésből eredő esetleges jogvitáikat elsősorban tárgyalásos úton kötelesek rendezni. Felek **a polgári perrendtartásról szóló 2016. évi CXXX. törvény** 27. §-a alapján megállapodnak abban, hogy a Szerződésből eredő bíróság elé tartozó vagyonjogi jogviták elbírálása kapcsán alávetik magukat a Megrendelő székhelye szerinti járásbíróság/törvényszék kizárólagos illetékességének. Jelen bírósági kikötés hatálya kiterjed a Felek jogutódaira is.
10. Felek megállapodnak abban, hogy amennyiben a Szerződés bármely pontja kógens jogszabályba ütközne, akkor a szerződés fentieket sértő rendelkezése helyébe – minden további jogcselekmény, így különösen a Szerződés módosítása nélkül – a megsértett kötelező érvényű jogszabályi rendelkezés kerül. Fentieket kell megfelelően alkalmazni akkor is, ha valamely kógens jogszabály akként rendelkezik, hogy valamely rendelkezése a Szerződés része (vagy a Szerződésben szövegszerűen szerepelnie kell) és azt szövegszerűen a Szerződés nem tartalmazza (az adott rendelkezés a szerződés részét képezi).
11. Felek rögzítik, hogy az államháztartásról szóló 2011. évi CXCV. törvény (a továbbiakban: Áht.) 41. § (6) bekezdése alapján az államháztartás központi alrendszerében a kiadási előirányzatok terhére nem köthető olyan jogi személlyel, jogi személyiséggel nem rendelkező szervezettel érvényesen visszterhes szerződés, illetve létrejött ilyen szerződés alapján nem teljesíthető kifizetés, amely szervezet nem minősül átlátható szervezetnek. Vállalkozó kijelenti, hogy Magyarország Alaptörvénye 39. cikke, valamint a nemzeti vagyonról szóló 2011. évi CXCVI. törvény (a továbbiakban: Nvt.) 3. § (1) bekezdése 1. pontja alapján átlátható szervezetnek minősül, melyről az ajánlata részeként, továbbá a szerződés 3. számú melléklete szerinti, az Áht. 55. § szerinti információkat tartalmazó adatlapon (részletes átláthatósági nyilatkozat) tesz nyilatkozatot.
12. Vállalkozó az államháztartási törvény végrehajtásáról szóló 368/2011. (XII. 31.) Korm. rendelet 50. § (1a) bekezdésében foglaltakkal összhangban, a jelen Szerződés aláírásával nyilatkozik arról is, hogy a nemzeti vagyonról szóló 2011. évi CXCVI. törvény 3. § (1) bekezdése értelmében átlátható szervezetnek minősül. Vállalkozó a nyilatkozatban foglaltak változása esetén arról haladéktalanul köteles Megrendelőt tájékoztatni. A valótlan tartalmú nyilatkozat alapján kötött visszterhes Szerződést Megrendelő felmondja vagy – ha a Szerződés teljesítésére még nem került sor – a Szerződéstől eláll.
13. Jelen szerződés elválaszthatatlan részét képezi – fizikailag nem csatolva – a beszerzési eljárás iratanyaga, kivéve döntések és döntéselőkészítő anyagok.
14. Felek rögzítik, hogy a Szerződést közös elolvasást és értelmezést követően, mint akaratukkal mindenben megegyezőt, jóváhagyólag írják alá 4 (azaz „négy”) eredeti példányban, amelyből 3 (azaz „három”) példány Megrendelőt, 1 (azaz „egy”) példány a Vállalkozót illeti meg.

|  |  |
| --- | --- |
| **Váci Városfejlesztő Kft.** | **Nyertes ajánlattevő** |
| Aláírás:Képviseli:dr. Varga BorbálaügyvezetőP.H. | Aláírás:Képviseli:….…..P.H. |
| *Megrendelő* | *Vállalkozó* |
| Budapest, 2022. augusztus hó \_\_. napján | Budapest, 2022. augusztus hó \_\_. napján |

Mellékletek:

1. számú melléklet: Ajánlatkérő dokumentumok;
2. számú melléklet: Nyertes ajánlattevő ajánlata;